
Līgums Nr. ______________
par Būvniecības informācijas modelēšanas konsultāciju sniegšanu
<ar 03.08.2026. precizējumiem>

Rīgā,
DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS
SIA “Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta ielā 2, Rīgā, LV-1079, kuru saskaņā ar ______________ pārstāv ______________ (turpmāk – Pasūtītājs), un
______________, reģistrācijas Nr. ______________, juridiskā adrese ______________, kuru pārstāv ______________ (turpmāk – Izpildītājs),
abi kopā un katrs atsevišķi turpmāk saukti Puses vai Puse,
pamatojoties uz Pasūtītāja rīkotās cenu aptaujas “Būvniecības informācijas modelēšanas (BIM) konsultāciju sniegšana”, ID. Nr. RAKUS CA/2026/47/ANM  (turpmāk - Iepirkuma procedūra) rezultātiem, noslēdz šādu līgumu (turpmāk – Līgums),

1. Līguma priekšmets
1.1. Pasūtītājs uzdod un Izpildītājs apņemas sniegt Būvniecības informācijas modelēšanas (turpmāk – BIM) konsultācijas un veikt modeļu atbilstības pārbaudes kvalitātes kontroles ietvaros atbilstoši BIM īstenošanas plāna vadlīnijām un Pasūtītāja informācijas prasībām  (turpmāk – Pakalpojums/-i) saskaņā ar Līguma noteikumiem, tai skaitā Līguma pielikumu Nr. 1 “Tehniskā specifikācija”, kas ir šī Līguma neatņemama sastāvdaļa. 
1.2. Pakalpojumu apraksts un izvirzītās tehniskās prasības ir noteiktas Līguma pielikumā Nr. 1 “Tehniskā specifikācija” (turpmāk arī - Līguma pielikums Nr. 1).
1.3. Pakalpojuma cena ir noteikta Līguma pielikumā Nr. 2 “Finanšu piedāvājums” (turpmāk arī - Līguma pielikums Nr. 2)

2. Līguma summa un samaksas kārtība
2.1. Kopējā Līguma summa par sniegtajiem Pakalpojumiem tiek noteikta līdz 9999,00 EUR (deviņi tūkstoši deviņi simti deviņdesmit deviņi euro) bez pievienotās vērtības nodokļa, (turpmāk - PVN).
2.2. PVN nav Līguma priekšmeta daļa, tas tiek maksāts atbilstoši attiecīgajā maksāšanas brīdī normatīvajos aktos noteiktajam.
2.3. Pakalpojuma cena par 1 (vienu) stundu ir noteikta Līguma pielikumā Nr. 2 un atbilst Izpildītāja piedāvājumam Iepirkuma procedūrā.
2.4. Līguma pielikumā Nr. 2 noteiktajās cenās ir iekļautas visas ar Pakalpojumu izpildi saistītās izmaksas, tajā skaitā, bet ne tikai, izmaksas par Pakalpojumu sniegšanu, darbaspēka izmaksas, degvielas, visi valsts un pašvaldības noteiktie nodokļi (izņemot PVN) un nodevas, tajā skaitā peļņu un ar risku faktoriem saistītās izmaksas, ietverot arī tādus riskus, kas saistīti ar normatīvo aktu izmaiņām, pakalpojuma līguma izpildes (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas. 
2.5. Izpildītāja noteiktā vienas vienības cena, kas ir norādīta Izpildītāja finanšu piedāvājumā (Līguma pielikums Nr. 2), ir maksimāli pieļaujamā cena un nevar tikt paaugstināta Līguma darbības laikā, ja, slēdzot Līgumu vai Līguma laikā, izrādīsies, ka Izpildītājs vienas vienības cenā nav iekļāvis kādas no izmaksām kvalitatīvai Līguma izpildei.
2.6. Pasūtītājs Līguma ietvaros nav saistīts ar konkrētu iepirkuma apjomu un veic Pakalpojumu pasūtījumus atbilstoši savām vajadzībām, finanšu iespējām un šā Līguma nosacījumiem, un Izpildītājs šajā sakarā nav tiesīgs celt jebkāda veida pretenzijas. Pasūtītājs Līguma darbības laikā var neapgūt visu Līguma 2.1. punktā paredzēto Līguma summu.
2.7. Pasūtītājs veic samaksu par faktiski sniegtajiem Pakalpojumiem saskaņā ar Līguma pielikumā Nr. 1 noteikto Pakalpojuma cenu par 1 (vienu) stundu un pamatojoties uz Izpildītāja iesniegtu rēķinu.
2.8. Pasūtītājs šī Līguma noteiktajā kārtībā apmaksā atbilstoši šī Līguma noteikumiem kvalitatīvi sniegtos Pakalpojumus.
2.9. Izpildītājs iesniedz Pasūtītājam rēķinu un Izpildītāja sagatavoto un abu Pušu parakstīto pieņemšanas – nodošanas aktu (Līguma pielikums Nr. 3), kam pievienotas BIM atskaites, par sniegto Pakalpojumu. Pasūtītājs uz iepriekš minēto dokumentu pamata veic samaksu 30 (trīsdesmit) dienu laikā, pārskaitot to uz Izpildītāja attaisnojuma dokumentā norādīto norēķina kontu.
2.10. Puses vienojas, ka Izpildītājs attaisnojuma dokumentus sagatavo elektroniskā formā, nosūtot uz Pasūtītāja elektronisko pasta adresi: ____________________.
2.11. Attaisnojuma dokumentā obligāti jānorāda Līguma numurs, datums, sniegto pakalpojumu un veikto darbu nosaukums, vienas vienības cena, daudzums, kopēja cena, kā arī Pasūtītāja nosaukums. Ja Izpildītāja iesniegtajā attaisnojuma dokumentā nav norādīta iepriekš minētā informācija, Pasūtītājs neveic apmaksu, bet informē Izpildītāju par Līguma noteikumiem neatbilstoša attaisnojuma dokumenta iesniegšanu. Izpildītājam 2 (divu) darba dienu laikā no Pasūtītāja pieprasījuma ir pienākums iesniegt jaunu attaisnojuma dokumentu, kas sagatavots atbilstoši Līguma noteikumiem. 
2.12. Gadījumā, ja Pasūtītājam rodas pretenzijas par rēķinā norādīto summu pamatotību un/vai sniegto Pakalpojumu kvalitāti un/vai apjomu, Pasūtītājam ir tiesības rakstiski iesniegt Izpildītājam motivētas pretenzijas un neapmaksāt rēķinu līdz brīdim, kamēr pretenzijas nav atrisinātas. Šajā gadījumā Izpildītāja pienākums ir anulēt iepriekš izrakstīto rēķinu un izrakstīt un nosūtīt attiecīgai Pusei jaunu rēķinu. Izpildītājam ir tiesības iesniegt rēķinu par neapstrīdēto sākotnējā rēķina daļu. 
2.13. Katra Puse patstāvīgi sedz savus izdevumus par bankas pakalpojumiem, kas saistīti ar naudas pārskaitījumu.
2.14. Par rēķina samaksas dienu tiek uzskatīta diena, kad Pasūtītājs ir pārskaitījis naudu uz Izpildītāja norādīto bankas norēķinu kontu.

3. Pakalpojuma izpildes un pieņemšanas kārtība
3.1. Pakalpojums tiek sniegts attālināti vai SIA “Rīgas Austrumu klīniskā universitātes slimnīca”, Hipokrāta iela 2, Rīga, LV-1079. 
3.2. Izpildītājs sniedz Pakalpojumus saskaņā ar Tehniskās specifikācijas prasībām, Pasūtītāja pieprasījumiem un Līguma noteikumiem, kvalitatīvi un patstāvīgi, izmantojot savas profesionālās iemaņas, rīkus un līdzekļus.
3.3. Pasūtītāja Līguma 11.1.1. punktā norādītā atbildīgā persona pieprasa sniegt konkrētas Pakalpojumu, nosūtot atsevišķu Pakalpojumu pieprasījumu (turpmāk – Pieprasījums), norādot tajā Pakalpojumu sniegšanas termiņu, nosacījumus Pakalpojumu sniegšanai un citu informāciju, kas Izpildītājam būtu nepieciešama Pakalpojumu sniegšanai, uz Izpildītāja atbildīgās personas e-pastu (Līguma 11.1.2. punkts). 
3.4. Izpildītājs nekavējoties, bet ne vēlāk kā 2 (divu) darba dienu laikā, no Pieprasījuma saņemšanas elektroniski, uz Līguma 11.1.1. punktā norādīto e-pastu, nosūta Pasūtītājam saskaņojumu, vienojoties par Pakalpojumu sniegšanas noteikumiem. Izpildītājs sniedz Pakalpojumus atbilstoši Pieprasījumam, tajā norādītajā termiņā. Puses savstarpēji var vienoties par Pakalpojumu sniegšanas termiņu pagarinājumu vai citiem Pakalpojumu sniegšanas noteikumiem. Strīda gadījumā noteicošais ir Pasūtītāja viedoklis. 
3.5. Ja Pieprasījumā Izpildītājam tiek uzdots veikt dokumentācijas izstrādi, Izpildītājs nodrošina šādu Pakalpojuma noformēšanu rakstveidā pēc Pasūtītāja norādījuma latviešu valodā, MS Word vai citā Pasūtītāja norādītā formātā.
3.6. Pasūtītāja atbildīgā persona pārbauda Izpildītāja iesniegto Pakalpojumu nodevumu un elektroniski (ar e-pasta starpniecību, izmantojot Līguma 11.2. punktā norādītās e-pasta adreses) saskaņo attiecīgo Pakalpojumu nodevumu. Ja attiecīgais Pakalpojumu nodevums neatbilst Pieprasījuma prasībām un/vai Tehniskās specifikācijas prasībām, un/vai Līguma noteikumiem, Pasūtītāja atbildīgā persona elektroniski (ar e-pasta starpniecību izmantojot Līguma 11.2. punktā norādītās e-pasta adreses) nosūta Izpildītāja atbildīgajai personai motivētus iebildumus sniegt šajā Līguma punktā noteikto saskaņojumu, norādot konstatētās neatbilstības vai trūkumus un to novēršanas termiņu. Izpildītāja pienākums ir par saviem līdzekļiem novērst konstatētās neatbilstības norādītajā termiņā un atkārtoti iesniegt attiecīgo Pakalpojumu nodevumu, kurš tiek pieņemts šajā Līguma punktā norādītajā kārtībā. Neatbilstību novēršanas termiņš nepagarina Pakalpojumu sniegšanas termiņu (ja tāds tika noteikts) un nepiešķir Izpildītājam tiesības uz Pakalpojumu sniegšanas termiņa pagarinājumu.
3.7. Līdz katra mēneša pēdējās darba dienas datumam Izpildītājs sagatavo, no savas puses paraksta un iesniedz Pasūtītājam BIM atskaiti (turpmāk – Atskaite) un attiecīgo Pakalpojumu nodošanas - pieņemšanas aktu (Līguma pielikumā Nr. 3) par konkrētajā mēnesī sniegtajiem Pakalpojumiem 2 (divos) eksemplāros papīra formātā vai ar drošu elektronisko parakstu, nosūtot to uz Līguma 11.2.1. punktā norādīto e-pasta adresi. Nodošanas - pieņemšanas aktā Izpildītājs norāda sniegto Pakalpojumu aprakstu un to izpildei patērēto laiku, tai skaitā precīzu stundu skaitu, sagatavoto nodevumu u.c. informāciju. Nodošanas - pieņemšanas aktā Izpildītājs neiekļauj laiku, kas patērēts novēršot Pasūtītāja konstatētos trūkumus un nepilnības Pakalpojumos <ar 03.08.2026. precizējumiem>. 
3.8. Pasūtītājs 10 (desmit) kalendāra dienu laikā pārbauda attiecīgo Pakalpojuma Atskaiti un  nodošanas – pieņemšanas aktā norādītos Pakalpojumus un nosūta Izpildītājam no savas puses parakstītu attiecīgo Pakalpojumu nodošanas – pieņemšanas aktu. 
3.9. Ja Pasūtītājs konstatē neatbilstību un/vai trūkumu, Pasūtītājs elektroniski, izmantojot Līguma 11.2. punktā norādītās e-pasta adreses, iesniedz Izpildītājam pretenziju par konstatētām Pakalpojumu neatbilstībām un trūkumiem (turpmāk – Pretenzija), norādot tajā termiņu trūkumu novēršanai. Termiņš neatbilstību novēršanai nedrīkst būt garāks par 2 (divām) darba dienām. Neatbilstību novēršanas termiņš nepagarina Pakalpojumu izpildes termiņu (ja tāds tika noteikts) un nepiešķir Izpildītājam tiesības uz Pakalpojumu izpildes termiņa pagarinājumu.
3.10. Izpildītājs par saviem līdzekļiem novērš Pretenzijā norādītos trūkumus un/vai neatbilstības un atkārtoti iesniedz Pasūtītājam Atskaiti un Pakalpojumu pieņemšanas-nodošanas aktu par attiecīgajiem Pakalpojumiem, kuri tiek pieņemti Līguma 3.8. un 3.9. punktā noteiktajā kārtībā. 
3.11. Abpusēji parakstīts nodošanas - pieņemšanas akts ir pamats rēķina izrakstīšanai un apmaksas veikšanai par kvalitatīvi sniegtu Pakalpojumu.

4. Izpildītāja pienākumi un tiesības 
4.1. Izpildītāja pienākumi:
4.1.1. sniegt Pakalpojumus saskaņā ar Tehniskajā specifikācijā noteiktajām prasībām, tostarp atbilstoši Pieprasījuma un Līguma noteikumiem, ievērojot attiecīgo normatīvo aktu prasības;
4.1.2. Līguma izpildē piesaistīt augsti kvalificētu un pieredzējušu personālu, kurš veiks Pakalpojumu izpildi, kas norādīts Izpildītāja iesniegtajā Iepirkuma procedūras piedāvājumā;
4.1.3. par jebkuriem iemesliem un apstākļiem, kuri kavē vai var kavēt Pakalpojuma izpildi, Izpildītājs nekavējoties, bet ne vēlāk kā 5 (piecu) darba dienu laikā no to konstatēšanas brīža vai brīža, kad tie kā rūpīgam lietpratējam bija jākonstatē, paziņo Pasūtītājam, detalizēti norādot apstākļus, kas Izpildītājam ieskatā dod tam tiesības uz termiņa pagarinājumu, šo apstākļu ietekmi uz Pakalpojuma izpildi un termiņiem, Izpildītājam ieskatā nepieciešamo konkrētu termiņa pagarinājumu, kā arī pasākumus, ko Izpildītājs veiks, lai maksimāli mazinātu šo apstākļu ietekmi uz sākotnēji noteiktajiem Pakalpojuma izpildes termiņiem. Ja Izpildītājs nepaziņo par šiem apstākļiem šajā punktā noteiktajā termiņā, tad tas vēlāk zaudē tiesības uz tiem atsaukties un prasīt termiņa pagarinājumu;
4.1.4. nepieciešamības gadījumā pēc Pasūtītāja pieprasījuma sniegt papildu konsultācijas saistībā ar Pakalpojumiem, kā arī piedalīties Pasūtītāja rīkotajās sanāksmēs (klātienē (Pasūtītāja norādītā vietā, Latvijas Republikas teritorijā) un attālināti, izmantojot konferencsakarus (telefonkonferencsakaru, videokonferencsakaru), e-pastus, vai telefonsakarus) un nodrošināt piesaistīto speciālistu piedalīšanos šajās sanāksmēs, t. sk. prezentēt pie Pasūtītāja vai Pasūtītāja norādītām trešajām personām Pakalpojumu ietvaros izstrādātos dokumentus. Pasūtītājs informē Izpildītāju par plānoto sanāksmes norises laiku un vietu: klātienes tikšanām - ne vēlāk kā 3 (trīs) darba dienas iepriekš, tiešsaistes tikšanām – ne vēlāk kā 1 (vienu)  darba dienu iepriekš; 
4.1.5. Pakalpojumu izpildē ievērot Pasūtītāja norādījumus par Pakalpojumu izpildi. Pakalpojumi ietver vairākkārtēju dokumentu un aktivitāšu koriģēšanu līdz Pasūtītājam nepieciešamā galarezultāta sasniegšanai;
4.1.6. Pakalpojumu izpildes nodrošināšanai, apmeklējot Pasūtītāja telpas un teritoriju, ievērot Pasūtītāja noteiktos iekšējās kārtības noteikumus, darba aizsardzības un ugunsdrošības prasības, apkārtējās vides aizsardzības noteikumus, caurlaižu režīmu un drošības prasības;
4.1.7. pēc Pasūtītāja pieprasījuma sniegt informāciju par Pakalpojumu izpildes gaitu, apstākļiem, kas traucē vai varētu traucēt to izpildi;
4.1.8. par saviem līdzekļiem, pēc Pasūtītāja pieprasījuma un Līgumā vai  Puses noteiktajā termiņā, novērst Pasūtītāja norādītos Pakalpojumu trūkumus, nepilnības vai citādu Pakalpojumu neatbilstību Līgumam; 
4.1.9. Pakalpojumu izpildei nepieciešamās informācijas un dokumentācijas vākšana, ja vien Puses nav vienojušies citādāk un, ja  šāda informāciju un dokumentācija nav Pasūtītāja rīcībā, ir Izpildītāja pienākums, un ar to saistītās Izpildītāja izmaksas ir iekļautas Līguma pielikumā  Nr. 2 noteiktajās cenās;
4.1.10. Izpildītājam ir pienākums iepazīties un ievērot Nacionālās drošības likuma 22.2 panta (32) daļā noteikto aizliegumu, ka aizliegts šī Līguma izpildes nodrošināšanai piesaistīt darbiniekus, kuri ir Krievijas Federācijas vai Baltkrievijas Republikas pilsoņi, izņemot gadījumus, kad saņemta valsts drošības iestādes atsevišķa atļauja;
4.1.11. nodrošināt, ka līguma izpildē netiek ietvertas un izmantotas Krievijas Federācijas un Baltkrievijas Republikas izcelsmes preces vai tās komponentes un pakalpojumi;
4.1.12. izpildīt citas Līgumā un tā pielikumos noteiktās prasības.
4.2.  Izpildītāja tiesības:
4.2.1. saņemt no Pasūtītāja tā rīcībā esošu informāciju, kas nepieciešama Līguma saistību izpildei;
4.2.2. par kvalitatīvu Līguma noteikumu izpildi saņemt Līgumā noteikto samaksu;
4.2.3. Līgumā noteiktos gadījumos saņemt no Pasūtītāja līgumsodu.

5. Pasūtītāja pienākumi un tiesības
5.1. Pasūtītāja pienākumi:
5.1.1. pirms Pakalpojumu izpildes un Līguma darbības laikā nodrošināt Izpildītāju ar Līguma izpildei nepieciešamo Pasūtītāja rīcībā esošu dokumentāciju un informāciju. Pārējās nepieciešamās informācijas un dokumentācijas vākšana, ja vien Puses nav vienojušies citādāk, ir Izpildītāja pienākums, un ar to saistītās Izpildītāja izmaksas ir iekļautas Līguma pielikumā  Nr. 2 noteiktajās cenās;
5.1.2. ar Pasūtītāja atbildīgo personu iepriekš saskaņotā laikā, nodrošināt Izpildītāja pārstāvjiem netraucētu pieeju Pakalpojuma sniegšanas vietai;
5.1.3. 10 (desmit) kalendāro dienu laikā izskatīt Izpildītāja iesniegto Atskaiti un nodošanas – pieņemšanas aktu. Ja Pakalpojums sniegts pienācīgā apjomā un kvalitātē, nodrošināt iesniegtā nodošanas - pieņemšanas akta parakstīšanu;
5.1.4. apmaksāt Izpildītāja kvalitatīvi un noteiktajos termiņos sniegtos Pakalpojumus saskaņā ar Līgumā un Līguma pielikumos noteikto izcenojumu un norēķinu kārtību;
5.1.5. izpildīt citas Līgumā noteiktās prasības.
5.2. Pasūtītāja tiesības:
5.2.1. dot Izpildītājam saistošus norādījumus attiecībā uz Līguma un Pakalpojumu izpildi;
5.2.2. saņemt informāciju no Izpildītāja par Līguma izpildes gaitu un citiem Līguma izpildes jautājumiem;
5.2.3. nepieņemt Līguma nosacījumiem vai Latvijas Republikā spēkā esošajiem normatīvajiem aktiem neatbilstoši veiktu Pakalpojumu;
5.2.4. pieņemot Pakalpojumus, pēc saviem ieskatiem veikt Līguma izpildes pārbaudi, lai pārliecinātos par izpildīto Pakalpojumu atbilstību Līgumam, ja nepieciešams, pieaicinot ekspertus vai citus speciālistus;
5.2.5. Līgumā noteiktos gadījumos saņemt no Izpildītāja līgumsodu.

6. Autortiesības
6.1. Puses vienojas, ka gadījumā, ja Pakalpojumu sniegšanu laikā tiks radīti ar autortiesībām aizsargāti darbi un Pasūtītājs būs tos pieņēmis, Pasūtītājs iegūs autora esošās un nākamās mantiskās tiesības uz Izpildītāja (tajā skaitā, šī Līguma izpildei Izpildītāja tieši vai netieši piesaistīto autoru) radītajiem darbiem, un drīkstēs ar tiem rīkoties atbilstoši Līgumam un normatīvajiem aktiem, tajā skaitā pārveidot, grozīt un papildināt radītos darbus vai to daļas, izmantot tos jaunu darbu radīšanai un pielāgot savām vajadzībām, kā arī piešķirt un atsavināt šādas tiesības trešajām personām. Šādām darbībām jebkurā gadījumā nav nepieciešama atsevišķa Izpildītāja vai tā piesaistīto apakšuzņēmēju un autoru piekrišana. Maksa par mantisko autora tiesību nodošanu ir iekļauta Pakalpojuma cenā.
6.2. Autortiesību objekta radīšanas gadījumā, Izpildītājs apņemas ievērot un nodrošināt turpmāk norādīto:
6.2.1. netiks izmantotas Autortiesību likuma 14. panta pirmajā daļā noteiktās autora personiskās tiesības uz darba atsaukšanu (14. panta pirmās daļas 3. punkts), uz darba neaizskaramību (14. panta pirmās daļas 5. punkts) un pretdarbību (14. panta pirmās daļas 6. punkts);
6.2.2. Pasūtītājs iegūst visas tiesības detalizēt, izmainīt, pārveidot, grozīt un papildināt autortiesību objektus vai tā daļas, izmantot tos jaunu darbu radīšanai un pielāgot savām vajadzībām un šādām darbībām jebkurā gadījumā nav nepieciešama atsevišķa Izpildītāja piekrišana (atlīdzība par šo tiesību nodošanu ir iekļauta Pakalpojuma cenā).
6.3. Izpildītājs apstiprina, ka Pakalpojuma cenā ietvertie maksājumi par dažādu ar autortiesībām aizsargātu darbu veikšanu ir visaptveroši un ietver maksājumus par visiem iespējamajiem autoru darbu izmantošanas veidiem un reizēm.
6.4. Izpildītājs apliecina, ka ar autortiesībām aizsargātu darbu autoriem ir noteikts, ka tie neatsaucami pilnvaro Izpildītāju pārstāvēt tos visos jautājumos, kas saistīti ar autora personisko un mantisko autortiesību aizstāvēšanu, izlietošanu un nodošanu.
6.5. Izpildītājs apņemas nokārtot visus ar autortiesībām saistītos jautājumus (t.sk. visu atļauju un tiesību saņemšanu) pirms Pakalpojuma uzsākšanas, kā arī Pakalpojuma sniegšanas laikā. 
6.6. Izstrādājot ar autortiesībām aizsargātus darbus, Izpildītājam ir pienākums nepieļaut citu autortiesību subjektu personisko vai mantisko tiesību aizskaršanu, kā arī prettiesiski iegūtu ar autortiesībām aizsargātu darbu izmantošanu. Izpildītājs ir pilnībā atbildīgs par trešo personu autortiesību pārkāpumiem. Izpildītājs nodrošina, ka tas no darbu autoriem un jebkurām citām darbu izstrādē iesaistītām personām saņem visas atļaujas un tiesības, kas nepieciešamas, lai nodotu Pasūtītājam šajā Līgumā noteiktās tiesības un uzturētu tās spēkā.
6.7. Izpildītājs apņemas bez Pasūtītāja rakstiskas atļaujas nenodot trešajām personām, kā arī neizmantot trešo personu labā šī Līguma ietvaros radītos un Pasūtītājam nodotos ar autortiesībām aizsargātos darbus.
6.8. Ja trešā persona izvirza pretenzijas Pasūtītājam saistībā ar aizskartām autortiesībām attiecībā uz rasējumiem, zīmējumiem un citiem ar autortiesībām aizsargātiem darbiem, kurus Izpildītājs iesniedz Pasūtītājam šī Līguma ietvaros, Izpildītājam ir pienākums atrisināt visas šādas pretenzijas, nepieciešamības gadījumā, saņemot pilnvaru no Pasūtītāja, un atlīdzināt Pasūtītājam visus izdevumus un zaudējumus, kas tam rodas saistībā ar šādām pretenzijām (gan iebilstot pret šādām pretenzijām, gan tās izpildot). Tomēr jebkurā gadījumā Pasūtītājs ir tiesīgs, bet tam nav pienākums, šādas pretenzijas nokārtot patstāvīgi un Izpildītājam šādā gadījumā ir pienākums nekavējoties, bet ne vēlāk kā piecu dienu laikā no Pasūtītāja attiecīga rakstveida pieprasījuma saņemšanas, atlīdzināt visus Pasūtītājam tādejādi radušos izdevumus un zaudējumus.

7. Pušu atbildība un domstarpību risināšanas kārtība 
7.1. Puses normatīvajos aktos un Līgumā noteiktajā kārtībā ir savstarpēji atbildīgas par otrai Pusei nodarītajiem tiešajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības rezultātā. Puses ir savstarpēji atbildīgas par otrai Pusei nodarītajiem zaudējumiem pilnā apmērā, ja zaudējumi nodarīti aiz vienas Puses vai tās darbinieku, kā arī šīs Puses Līguma izpildē iesaistīto trešo personu rupjas neuzmanības vai ļaunā nolūkā.
7.2. Ja Pasūtītājs kavē Līguma 2.9. punktā noteikto samaksas termiņu, Izpildītājam ir tiesības saņemt no Pasūtītāja līgumsodu 0,1% (nulle, komats, viens procents) apmērā no Izpildītājam neapmaksātās summas par katru nokavēto dienu, bet ne vairāk kā 10% (desmit procentu) apmērā no neapmaksātās summas.
7.3. Ja Izpildītājs nesniedz Pakalpojumu Līgumā, Puses noteiktajā vai Pušu saskaņotajā termiņā un kārtībā, Pasūtītājs ir tiesīgs pieprasīt no Izpildītāja līgumsodu 0,1% (nulle, komats, viens procents) apmērā no konkrētā Pakalpojuma rēķina summas par katru nokavēto dienu, bet ne vairāk kā 10% (desmit procentu) no Līguma kopējās summas.
7.4. Izpildītājam ir pienākums samaksāt Pasūtītājam līgumsodu 50,00 EUR (piecdesmit euro un 00 centi) apmērā par katru gadījumu, kad Izpildītājs nepiedalās sapulcēs/tikšanās (klātienē vai attālināti). 
7.5. Līguma 8.5. punktā (izņemot Līguma 8.5.2. apakšpunktu) noteiktajos gadījumos Pasūtītājam ir tiesības saņemt no Izpildītāja līgumsodu 10% (desmit procenti) apmērā no Līguma summas.
7.6. Pasūtītājs ir tiesīgs attiecīgo līgumsoda summu ieturēt savstarpēja ieskaita veidā.
7.7. Līgumā noteikto līgumsodu apmaksa tiek veikta 30 (trīsdesmit) dienu laikā pēc attiecīgās Puses rēķina par līgumsoda pieprasīšanu saņemšanas.
7.8. Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības, ja vien no Līguma noteikumiem neizriet citādi.
7.9. Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu veidā. Ja Puses nepanāk vienošanos sarunu veidā, strīdi Latvijas Republikas normatīvajos aktos noteiktajā kārtībā tiek izskatīti Latvijas Republikas tiesā.

8. Līguma termiņš, līguma grozīšanas un izbeigšanas kārtība
8.1. [bookmark: _Hlk71209016][bookmark: _Hlk73971304]Līgums stājas spēkā tā abpusējas parakstīšanas dienā un ir spēkā 36 (trīsdesmit sešus) mēnešus vai līdz Līguma summas sasniegšanai (Līguma 2.1. punkts), atkarībā no tā, kurš no nosacījumiem iestājas ātrāk.
8.2. Ja 36 (trīsdesmit sešu) mēnešu laikā nav izlietota Līgumā noteiktā summa (Līguma 2.1. punkts), Puses var vienoties par Līguma pagarināšanu līdz Līguma summas sasniegšanai.
8.3. Visi Līguma pielikumi, kā arī visas šī Līguma ietvaros rakstiski noformētās un Pušu parakstītās izmaiņas, grozījumi un papildinājumi, līgumslēdzēju norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi un papildinājumi ir spēkā tikai tad, kad tie izteikti rakstveidā un ir Pušu parakstīti.
8.4. Līgumu var izbeigt, abām Pusēm rakstiski par to vienojoties, kā arī vienpusēji Līgumā paredzētajos gadījumos.
8.5. Pasūtītājam ir tiesības ar vienpusēju rakstisku paziņojumu, par to rakstveidā brīdinot Izpildītāju vismaz 5 (piecas) dienas iepriekš, priekšlaicīgi izbeigt Līgumu šādos gadījumos:
8.5.1. Izpildītājs nepamatoti pārtrauc Pakalpojumu sniegšanu;
8.5.2. ja Pasūtītājam ir zudusi nepieciešamība pēc Pakalpojumiem;
8.5.3. ja Izpildītājs atsakās sniegt Pakalpojumus par Līgumā pielikumā Nr. 2 norādītajām cenām;
8.5.4. Izpildītājs atkārtoti (vairāk kā 2 (divas) reizes) kavē Līgumā un/vai Pasūtītāja noteiktos Pakalpojumu izpildei paredzētos termiņus;
8.5.5. Izpildītājs sniedz Pakalpojumus neatbilstoši Līguma, Tehniskās specifikācijas un/vai normatīvo aktu noteikumiem, t.sk., nav novērsis Pakalpojumu neatbilstības Līguma 3.9. un 3.10. punktā noteiktā kārtībā;
8.5.6. ja pasludināts Izpildītāja maksātnespējas process, tiesiskās aizsardzības īstenošanas process, uzsākta Izpildītāja likvidācija vai apturēta tā saimnieciskā darbība;
8.5.7. Izpildītājs pārkāpis Nacionālās drošības likuma 22.2 panta (32) daļā noteikto aizliegumu; 
8.5.8. ja Pasūtītājs konstatē, ka Līguma izpildē tiek ietverta vai izmantota Krievijas Federācijas vai Baltkrievijas Republikas izcelsmes prece vai tās komponentes un pakalpojumi. Šādā gadījumā Izpildītājs nav tiesīgs izvirzīt jebkādas pretenzijas pret Pasūtītāju;
8.5.9. ja Izpildītājs zaudējis tiesības sniegt Pakalpojumu;
8.5.10. ja Izpildītājs neievēro citus Līguma noteikumus.
8.6. Līguma pirmstermiņa izbeigšanas gadījumos (Līguma 8.5. punkts) Izpildītājs nekavējoties pārtrauc Pakalpojumu sniegšanu, 3 (trīs) darba dienu laikā iesniedz Pasūtītājam sniegto Pakalpojumu nodošanas – pieņemšanas aktu, kuru Pasūtītājs akceptē vai veic nepieciešamās korekcijas pirms akceptēšanas. Ja akts netiek iesniegts šajā punktā minētajā termiņā, Pasūtītājam ir tiesības vienpusēji noteikt izpildīto, Līguma noteikumiem atbilstošo Pakalpojumu apjomu, kas ir saistošs Izpildītājam. 
8.7. Pasūtītājs 30 (trīsdesmit) kalendāra dienu laikā pēc pirmstermiņa Līguma izbeigšanas, 8.6. punktā minētā Pakalpojumu nodošanas – pieņemšanas akta un Izpildītāja attiecīga rēķina saņemšanas izdara pilnīgus norēķinus ar Izpildītāju par kvalitatīvi, atbilstoši Līguma noteikumiem sniegtajiem un Pasūtītāja pieņemtajiem Pakalpojumiem.
8.8. Pasūtītājam ir tiesības jebkurā laikā vienpusēji atkāpties no Līguma bez zaudējumu atlīdzināšanas Izpildītājam, ja pret Izpildītāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas ietekmē Līguma izpildi vai maksājumu, rakstveidā brīdinot par to Izpildītāju.
8.9. Izpildītājam ir tiesības nekavējoties, rakstiski informējot Pasūtītāju, vienpusēji izbeigt Līgumu, ja Pasūtītājs kavē rēķinu apmaksu ilgāk par 30 (trīsdesmit) dienām.

9. Nepārvarama vara
9.1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, vai ģeopolitisku notikumu rezultātā ieviestas sankcijas, kas izraisījuši preču piegādes/pakalpojumu sniegšanas, darbu veikšanas ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
9.2. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā 5 (piecu) darba dienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
9.3. Ja nepārvaramas varas apstākļu dēļ līgums nav izpildāms ilgāk par 1 (vienu) mēnesi, katram no Pusēm ir tiesības vienpusēji izbeigt līgumu, par to rakstiski informējot otru Pusi. Šajā gadījumā neviena Puse nevar prasīt līguma izbeigšanas rezultātā radušos zaudējumu atlīdzināšanu.
9.4. Par nepārvaramas varas apstākli nav uzskatāms:
9.4.1. Izpildītāja darbinieku attaisnota prombūtne (slimība, atrašanās karantīnā vai pašizolācijā)  un saistību neizpilde, nesavlaicīga vai nepienācīga izpilde, kā arī Izpildītāja darbinieku strīdi, streiki;
9.4.2. apstāklis, kad Izpildītājam vai tā darbu sniegšanā iesaistītajiem darbiniekiem vairs nav spēkā esoši sertifikāti vai atļaujas, kas nepieciešamas Līgumā paredzēto saistību izpildei.

10. Datu aizsardzība
10.1. Līguma ietvaros Pasūtītājs kā pārzinis Eiropas Parlamenta un Padomes regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk – Vispārīgā datu aizsardzības regula) izpratnē uztic Izpildītājam kā personas datu apstrādātājam fizisko personu datu (turpmāk – personas dati) apstrādi, kas nepieciešama no Līguma izrietošo saistību pienācīgai izpildei un saistīta ar Pakalpojumu izpildi (turpmāk – personas datu apstrādes mērķis).
10.2. Izpildītājam ir tiesības izmantot saņemtos personas datus tikai personas datu apstrādes mērķa sasniegšanai tam nepieciešamā apjomā un personas datu pareizības pārbaudei, kā arī datu atjaunošanai un/vai labošanai, ja konstatēta personas datu neatbilstība.
10.3. Izpildītājam nav tiesību pārveidot personas datus, ja vien šādu uzdevumu nav devis Pasūtītājs vai tā pilnvarota persona. Ikvienai šādai personas datu pārveidei ir jābūt Izpildītāja fiksētai, norādot pārveides pamatojumu.
10.4. Izpildītājs nedrīkst saņemto informāciju patvaļīgi pārveidot, publicēt, piedalīties tās nodošanā vai pārdošanā un reproducēt kopumā vai daļēji. Izpildītājam aizliegts iegūtos personas datus izmantot privātiem, komerciāliem un reklāmas nolūkiem.
10.5. Izpildītājam ir šādi pienākumi:
10.5.1. nodrošināt tehniskās un organizatoriskās prasības fizisko personu datu apstrādē atbilstoši Vispārīgā datu aizsardzības regulas prasībām;
10.5.2. apstrādāt, tajā skaitā izmantot un kārtot personas datus, tikai atbilstoši Līgumā noteiktajam personas datu apstrādes mērķim un personas datu aizsardzības jomu reglamentējošo normatīvo aktu prasībām;
10.5.3. nodrošināt, ka Izpildītāja darbinieki, kuri ir iesaistīti personas datu apstrādē, ir iepazīstināti ar Pasūtītāja un Līguma prasībām personas datu apstrādē un ir apņēmušies ievērot normatīvo aktu prasības personas datu aizsardzības jomā, pildot amata pienākumus un arī pēc darba tiesisko attiecību izbeigšanas;
10.5.4. nodrošināt, ka personas, kuras ir pilnvarotas apstrādāt personas datus, ir apņēmušās rakstiski ievērot konfidencialitāti vai tām ir noteikts attiecīgs pienākums ievērot konfidencialitāti;
10.5.5. rakstiski informēt  un saņemt rakstisku atļauju no Pasūtītāja par cita personas datu apstrādātāja piesaistīšanu vai aizstāšanu;  
10.5.6. ja Izpildītājs personas datu apstrādē Līgumā noteiktajā kārtībā piesaista citu apakšuzņēmēju (datu apstrādātāju) konkrētu personas datu apstrādes darbību veikšanai Pasūtītāja vārdā, apakšuzņēmējam tiek noteikti tie paši personas datu aizsardzības pienākumi, kas noteikti Līgumā Izpildītājam, jo īpaši garantējot, ka tiks īstenoti tehniskie un organizatoriskie pasākumi tādā veidā, lai personas datu apstrādē tiktu ievērotas normatīvajos aktos noteiktās prasības. Ja Izpildītāja piesaistītais apakšuzņēmējs nepilda savus personas datu aizsardzības pienākumus, Izpildītājs paliek pilnībā atbildīgs Pasūtītājam par šā apakšuzņēmēja pienākumu izpildi;
10.5.7. darīt pieejamu visu informāciju, kas nepieciešama, lai apliecinātu, ka tiek pildītas normatīvajos aktos paredzētās prasības, un lai ļautu Pasūtītājam veikt revīzijas un pārbaudes par veiktajām personas datu apstrādēm;
10.5.8. nodrošināt, lai personas datiem un to aizsardzībā izmantojamiem tehniskiem resursiem piekļūtu tikai tam pilnvaroti Izpildītāja darbinieki;
10.5.9. izsniegt personas datus trešajām personām tikai normatīvajos aktos noteiktajos gadījumos, iepriekš identificējot informācijas pieprasītāju un izvērtējot informācijas pieprasījuma tiesisko pamatu, izsniegšanu saskaņojot ar Pasūtītāju;
10.5.10. neuzglabāt iegūtos personas datus ilgāk, kā tas nepieciešams Līgumā noteiktajam mērķim;
10.5.11. nekavējoties (ne vēlāk kā 2 (divu) stundu laikā) tiklīdz Izpildītājam kļuvis zināms personas datu aizsardzības pārkāpums, bez nepamatotas kavēšanās ziņot par to Pasūtītājam, ziņojumā iekļaujot šādu informāciju:
10.5.11.1. datumu un laiku, kad noticis (konstatēts) pārkāpums;
10.5.11.2. pārkāpuma aprakstu, tostarp, ja iespējams, attiecīgo personas datu subjektu kategorijas un aptuveno skaitu un attiecīgo personas datu ierakstu kategorijas un aptuveno skaitu, iespējamās sekas;
10.5.11.3. pasākumus, kas veikti pārkāpuma pārvaldīšanai (identificēšanai, novērtēšanai, samazināšanai, kontrolēšanai);
10.5.11.4. atbildīgās personas kontaktinformācija, kurai ziņots par pārkāpumu;
10.5.12. Līguma 10.5.11. punktā noteiktajā gadījumā saglabāt pierādījumus; 
10.5.13. pēc Pasūtītāja pieprasījuma sniegt nepieciešamo informāciju un palīdzību ar atbilstošiem tehniskiem un organizatoriskiem pasākumiem, lai Pasūtītājs varētu izpildīt savu pienākumu, atbildot uz personas datu subjektu pieprasījumiem un personas datu subjekta tiesību īstenošanu.
10.6. Puses vienojas, ka, izbeidzot Līgumu, Izpildītājs, ja vien ārējos normatīvajos aktos nav noteikta cita kārtība:
10.6.1. nodod atpakaļ Pasūtītājam visus saņemtos personas datus par pakalpojuma saņēmējiem un to kopijas vai iznīcina visus personas datus;
10.6.2. 5 (piecu) darba dienu laikā pēc Līguma saistību pilnīgas izpildes izdzēš visus personas datus;
10.6.3. rakstiski apliecina Pasūtītājam, ka Līguma 10.6.1. un 10.6.2. punktā noteiktie pienākumi ir izpildīti.

11. Citi noteikumi
11.1. [bookmark: _Hlk61525779]Atbildīgā persona, kura pilnvarota sasvstarpējai komunikācijai, pakalpojuma apjoma saskaņošanai, šī Līguma izpildes uzraudzības veikšanai, ar Līguma izpildi saistīto dokumentu iesniegšanai, pieņemšanai, apstiprināšanai, pretenzijas parakstīšanai un nosūtīšanai un citu ar Līguma izpildi saistītu darbību nodrošināšanai (izņemot grozījumu veikšanai Līgumā), no:
11.1.1. Pasūtītāja puses ir ___________, tālr. ___________, e-pasts ___________;
11.1.2. Izpildītāja puses ir ___________, tālr. ___________, e-pasts: ___________.
11.2. Ja kādai no Pusēm tiek mainīta Līgumā noteiktā atbildīgā persona, tad tā 5 (piecu) darba dienu laikā nosūta informatīvu paziņojumu otrai Pusei uz Līgumā norādīto e-pastu. Šādā gadījumā nav nepieciešams veikt grozījumus Līgumā.
11.3. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
11.4. Ja kādai no Pusēm tiek mainīta atrašanās vieta, banku rekvizīti, atbildīgās personas kontaktinformācija, tad tā nekavējoties rakstiski paziņo par to otrai Pusei. Šādā gadījumā nav nepieciešams veikt grozījumus Līgumā. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
11.5. Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam.
11.6. Puses nav tiesīgas pilnīgi vai daļēji nodot šajā Līgumā noteiktās tiesības un pienākumus trešajām personām bez otrās Puses rakstiskas piekrišanas.
11.7. Puses apņemas bez otras Puses iepriekšējas rakstiskas piekrišanas neizpaust informāciju par otru Pusi, ko tā ieguvusi Līguma izpildes gaitā, izņemot gadījumus, kad informācijas izpaušana ir pamatota ar tiesību normu vai šī informācija ir publiski pieejama. 
11.8. Līguma teksts sastādīts uz _________ (_________) lapām, parakstīts ar drošu elektronisko parakstu un satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abpusēji parakstīts Līgums un tā pielikumi elektroniskā formātā. Līgumam uz parakstīšanas brīdi pievienoti:
11.8.1. pielikums Nr. 1 “Tehniskā specifikācija” uz 	  (	) lapām/ 	.datne;
11.8.2. pielikums Nr. 1 “Finanšu piedāvājums” uz 	  (	) lapām/ 	.datne;
11.8.3. pielikums Nr. 3 “Nodošanas – pieņemšanas akts” 	  (	) lapām/ 	.datne.
12. Pušu rekvizīti
	12.1.Pasūtītājs:
SIA “Rīgas Austrumu klīniskā 
universitātes slimnīca”
Hipokrāta iela 2, Rīga, LV-1079
Reģ. Nr. 40003951628
Oficiālā elektroniskā adrese: 
_DEFAULT@40003951628
Banka: AS “Swedbank”
Bankas kods: HABALV22
Konta Nr. LV24HABA0001407045805

_____________________________


	12.2.Izpildītājs:
______________________
______________________
Reģ. Nr. ______________________
Banka: ______________________
Bankas kods: ______________________
Konta Nr. ______________________

______________________________

 















Pielikums Nr. 3
 pie līguma Nr. ________
par Būvniecības informācijas modelēšanas konsultāciju un
 modeļu atbilstības pārbaudes pakalpojumu sniegšanu

Nodošanas - pieņemšanas akta forma
Datums:_________________			   		                            Nr.:__________
Izpildītājs ir veicis, un Pasūtītājs pieņem kvalitatīvi sniegtus pakalpojumus: 
	Nr.
p.
k.
	Pakalpojuma nosaukums un apraksts
	Pakalpojuma sniegšanas datums
	Vienības cena (h) EUR (bez PVN)
	Patērēto stundu skaits
	Cena, kopā, bez PVN

	1.
	
	
	

	
	

	[..]
	
	
	
	
	

	[..]
	
	
	
	
	

	[..]
	
	
	
	
	

	[..]
	
	
	
	
	


*Nodošanas – pieņemšanas aktam tiek pievienotas BIM atskaites. Papildus tiek pievienoti pārbaužu rezultātu apliecinoši dokumenti/slēdzieni (ja puses vienojušās par šādu dokumentu pievienošanu).
	Piezīmes (ja nepieciešams):

	

	

	



	IZPILDĪTĀJS: 
	
	PASŪTĪTĀJS: 

	
	
	

	/vārds, uzvārds, amats/
	
	/vārds, uzvārds, amats/

	
	
	

	
	
	

	/paraksts/
	
	/paraksts/

